ያደጉት አገሮች የዓለም አማካይ የከባቢ አየር ሙቀት እስከያዝነው ክፍለ ዘመን ማብቂያ ድረስ በአንድ ነጥብ አምስት ዲግሪ ሴንት ግሬድ ጭማሪ ላይ እንዲወሰን የሚያስችል ስምምነት ላይ መድረስ እንዳይቻል አድርገው ሲያበቁ እሺ ይሁን መቼስ በሁለት ዲግሪም እንስማማ ከተባለ በኋላ እሱም የሚቻል አይመስልም - በተያዘው አካሄድ። በዚህ ምክንያት የአፍሪካም ሆነ ሌሎች ስብስቦች አዲስ ነገር ይዘው አልሄዱም ወደ ዶሃ። አውሮፓ ወደ ደርባን ሲትሄድ የውስጥ ልዩነቷን አቻችላ በተሻለ ጠንካራ አቋም ነበር። ወደ ዶሃ የሚትሄደ ግን በውስጥ ያለው ልዩነት ሰፍቶ ብቻ ሳይሆን የበለጠ በተዳክመበት ሁኔታ ነው። ወደ አውሮፓ የሚደረጉ ከአውሮፓም ከአውሮፓ ውጪም የተነሱ በረራዎች የካርቦን ብክለት ግብር እንዲከፍሉ ለማድረግ እየገፋችበት የነበረው አሰራር ከአውሮፓ ውጪ ባሉት አገሮች ተቃውሞ ምክንያት ቢያንስ ለጊዜው ትቼዋለሁ እንድትል ተደርጋለች። የዚህ የግብር ክፍያ መነሻው የአየር ጉዞዎች በከፍተኛ ደረጃ በካይነታቸው ከመታወቃቸው ጋር የተያያዘ ነበር። በአጠቃላይ አውሮፓ የተለመደው አዲስ ስምምነት እንዲጸድቅ የማድረግ መሪ ሚናዋን ለመጫወት አቅም ይዛ አይደለም ወደ ዶሃ የምትጓዘው።
